**Kovas - Sąmoningumo didinimo mėnuo BE PATYČIŲ 2021**

Sąmoningumo didinimo mėnesiui BE PATYČIŲ 2021 „Vaikų linija“ pristato socialinę kampaniją „Praleisk progą pasityčioti“. Šia kampanija norima pakviesti visus tuos, kurie mėgsta pasityčioti iš kitų, inicijuoja patyčias ar jas palaiko, laiku sustoti ir savo neigiamas emocijas išreikšti kitais būdais, neskaudinant ir nežeminant kitų. Kampanija skatinama keisti savo elgesį ir išmokti praleisti progas pasityčioti.

Kampanijos BE PATYČIŲ iniciatorė „Vaikų linija“ drauge su partneriais ir bendraminčiais kviečia šias metais skirti ypatingą dėmesį patyčioms virtualioje erdvėje. Vykstant nuotoliniam mokymui didėja rizika, kad moksleiviai patirs ar patys įsitrauks į elektronines patyčias. Dėl to svarbu patiems pedagogams žinoti ir vaikams priminti, kaip laiku atpažinti ir tinkamai reaguoti į elektronines patyčias.

Siūlome jums kovo mėnesį, vykstant Sąmoningumo didinimo mėnesiui BE PATYČIŲ surasti laiko su vaikais pasikalbėti apie elektronines patyčias: kaip jas atpažinti; kokios yra jų formas; kaip reaguoti, jei vaikas patiria elektronines patyčias.

[Naudingos nuorodos informacijai:](http://Naudingos nuorodos informacijai: www.bepatyciu.lt )

[www.bepatyciu.lt](http://Naudingos nuorodos informacijai: www.bepatyciu.lt )

[www.vaikulinija.lt](http://www.vaikulinija.lt)

[www.draugiškasinternetas.lt](http://www.draugiškasinternetas.lt)

www.esaugumas.lt

Šias metais kiekvieną vaikų grupę ar klasę “ vaikų linija” kviečia įsijungti į bendrą veiklą ir tęsti jau ankstesnės veiksmo savaitėse BE PATYČIŲ siūlytą veiklą kurti klasės draugystės dienoraštį , knygą - **„Draugystės knygą“**. Tik šiais metais ta veikla bus virtuali.

**Sąmoningumo didinimo mėnesio BE PATYČIŲ 2021 veiklos**:

|  |  |
| --- | --- |
| **Veikla** | **Dalyvauja** |
| 4 (keturių) mokyklos prieš patyčias taisyklių prisiminimas ir pakartojimas | 0-1-4kl.  5-8, Ig-IVg |
| Dalyvavimas SPALVŲ MĖNESIO veiklose. (Kiekvieną savaitę turėti tos savaitės spalvos akcentą). | 0-1-4kl.  5-8, Ig-IVg |
| Virtualus “ Draugystės knygos” kūrimas. | 0-1-4kl.  5-8, Ig-IVg |
| Pokalbis su mokiniais apie elektronines patyčias | 1-4kl.  5-8, Ig-IVg |
| Prisijungimas prie socialinės kampanijos „Praleisk progą pasityčioti“ (etikos pamokose).  Plakato kūrimas. | 5-8, Ig-IVg |

**Pakartokite ir prisiminkite 4 Mokyklos taisykles prieš patyčias**



**Kovas - Sąmoningumo didinimo mėnuo BE PATYČIŲ 2021**

**KOVAS- SPALVŲ MĖNUO**

TAI KOVO MĖNESIO SAVAITĖS IŠREIKŠTOS SKIRTINGOMIS SPALVOMIS

**KOVO 2-5 D. – GELTONOJI ŠYPSENŲ SAVAITĖ**

*Savo pieštas šypsenas, gražius žodžius apie šypsenas siunčiate klasių auklėtojams.*

**KOVO 8-12 D. ŽALIA PALINKĖJIMŲ SAVAITĖ**

*Rašote, siunčiate draugams, mokytojams, artimiesiems, LIETUVAI linkėjimus. Parašote po gražų palinkėjimą savo klasei, siunčiate klasių auklėtojams.*

**KOVO 15-19 D. - MĖLYNA DRAUGŲ, DRAUGYSTĖS SAVAITĖ**

*Piešiate draugus, ieškote gražių žodžių apie draugus, draugystę. Darbus nufotografuojate ir siunčiate klasių auklėtojams.*

**KOVO 22-26 D. – RAUDONA “ DRAUGYSTĖS KNYGOS” SAVAITĖ**

*Visus per spalvotąs savaites padarytus darbus: nupieštus piešinius, parašytus linkėjimus,atrastus gražius žodžius fotografuojate, siunčiate klasių auklėtojams, kurie jūsų darbus dės į virtualią klasės “ Draugystės” knygą ir išsiųs socialinei pedagogei*

**KOVO 29-31D. – SPALVOTA GERŲ DARBŲ SAVAITĖ**

*Aptariate savo klasės “ Draugystės knygą”, nuveiktus gerus prieš patyčias nukreiptus darbus per šias spalvotas savaites.*

*Aptariate ir pasirašote klasės pasižadėjimą prieš realias , elektronines patyčias ir išsiunčiate socialinei pedagogei.*